EKH บวก 4% “ฮอลไทม์ไฮ” โบรกเชียร์ซื้อเป้า 9.40 บ. จับตากำไร Q1 โตทะลัก 93%
EKH บวก 4% “ฮอลไทม์ไฮ” โบรกเชียร์ซื้อเป้า 9.40 บ. จับตากำไร Q1 โตทะลัก 93% โดย ณ เวลา 10:57 น. อยู่ที่ระดับ 8.85 บาท เพิ่มขึ้น 0.35 บาท
EKH บวก 4% “ฮอลไทม์ไฮ” โบรกเชียร์ซื้อเป้า 9.40 บ. จับตากำไร Q1 โตทะลัก 93% โดย ณ เวลา 10:57 น. อยู่ที่ระดับ 8.85 บาท เพิ่มขึ้น 0.35 บาท
20 เม.ย. 2565

ผู้สื่อข่าวรายงานว่า วันนี้(20 เม.ย. 2565) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10:57 น. อยู่ที่ระดับ 8.85 บาท เพิ่มขึ้น 0.35 บาท หรือ 4.12% โดยทำจุดสูงสุดที่ 8.90 บาท และทำจุดต่ำสุดที่ 8.25 บาท ด้วยมูลค่าการซื้อขาย 238.89 ล้านบาท โดยราคาหุ้นวันนี้ปรับตัวสูงสุดนับตั้งแต่เข้าตลาดเมื่อวันที่ 27 ก.ค. 2559

บล.ฟินันเซีย ไซรัส ระบุในบทวิเคราะห์วันนี้(20 เม.ย. 2565) ว่า EKH คาดกำไรปกติไตรมาส 1/2565 ของ EKH ที่ 65 ล้านบาทโต19.7% เทียบไตรมาสก่อนหน้า,โต 93.2% เทียบช่วงเดียวกันของปีก่อนแม้รายได้ จากการให้บริการคาดว่าจะเติบโตโต 3.3% เทียบไตรมาสก่อนหน้า,โต35% เทียบช่วงเดียวกันของปีก่อน ซึ่งเติบโตไม่สูงนักเทียบไตรมาส 4/2564 จากการปรับนโยบายภาครัฐที่ผู้ป่วยสีเขียวหากเข้ารับการรักษาใน โรงพยาบาลเอกชนต้องชำระเงินเอง ทำให้รายได้ส่วนดังกล่าวหายไป แต่ชดเชยได้ จากกลุ่มผู้ป่วยเงินสดที่ปรับตัวขึ้นดี ทำให้ Utilization Rate เตียง IPD สูงถึงระดับ ราว 90%
นอกจากนี้มองว่าจากโครงสร้างรายได้ที่เปลี่ยนไปเป็นเงินสดมากขึ้น จะ ช่วยหนุนให้ Gross Margin ปรับตัวขึ้นอย่างมีนัยยะเป็น 45.8% ในไตรมาสนี้จาก 42.6% และ 32.6% ในไตรมาส 4/2564 และไตรมาส1/2564 ตามลำดับ ขณะที่ธุรกิจ IVF มีลูกค้าคน ไทยใช้บริการมากขึ้น ทำให้ขาดทุนเพียงเล็กน้อยและไม่เป็นปัจจัยกดดันกำไรใน ภาพรวม เรามองไตรมาส 1/2565 ถือเป็นไตรมาสที่แข็งแกร่งมากสำหรับ EKH
แนวโน้มกำไรปี 2565 อาจอ่อนตัวลง เทียบไตรมาสก่อนหน้า บ้างตามปัจจัยฤดูกาล แต่เรายังคงมุมมอง เชิงบวกต่อผลการดำเนินงานในครึ่งหลังปี 2565 ที่ได้แรงหนุนจาก High Season ขณะที่ธุรกิจ IVF คาดมีลูกค้าชาวไทยใช้บริการเพิ่มขึ้นต่อเนื่อง รวมถึงเริ่มรับรู้รายได้จากศูนย์ดูแล ผู้สูงอายุที่มีแผนเปิดใน ไตรมาส2/2565 เต็มที่มากขึ้น
นอกจากนี้เราประเมินว่าหากจีนสามารถ คุ้ม COVID-19 ในประเทศได้ดีขึ้น มีโอกาสที่จะเห็นลูกค้า IVF ทยอยกลับเข้าใช้ บริการในช่วงปลายปีต่อเนื่องปี 2566 ยังคงประมาณการกำไรปกติปี 2565 ที่ 168 ล้านบาท 45.8% เทียบช่วงเดียวกันของปีก่อนแม้จะหดตัวแรงจากปี 2564 ที่ฐานสูง แต่ยังเป็นระดับกำไรที่สูง กว่าปี 2562 ซึ่งยังไม่มี COVID-19 ทำ New High ได้ภายใต้สถานการณ์ปกติ
โดยยังคงราคาเป้าหมายปี 2022 ของ EKH ที่ 9.40 บาท (DCF WACC 10.3% Terminal Growth 3%) มองว่า EKH เป็นหนึ่งในหุ้น Reopening Play ที่ได้ ประโยชน์จากเทรนด์สังคมผู้สูงอายุ รวมถึงการเปิดประเทศโดยเฉพาะจีนในระยะ ถัดไป การเติบโตระยะยาวรอบรับด้วยการลงทุนใหม่ๆที่ต่อยอดธุรกิจเดิมทั้งด้าน ความงามใน The Klinique และศูนย์ดูแลผู้สูงอายุ คงคำแนะนำ “ซื้อ”